b'\n_START_ARTICLE_\nBajonetti\n_START_PARAGRAPH_\nBajonetti, kirjaimellisesti "pistin", on liit\xc3\xa4nt\xc3\xa4, jolla objektiivi kytket\xc3\xa4\xc3\xa4n j\xc3\xa4rjestelm\xc3\xa4kameraan. Bajonetissa on yleens\xc3\xa4 metallirengas, jolla objektiivi lukitaan nopealla liikkeell\xc3\xa4 paikalleen runkoon, sek\xc3\xa4 kytkent\xc3\xa4, jolla tarkennuksen ja valotuksen asetuksien ohjaus saadaan v\xc3\xa4litetty\xc3\xa4 kamerasta. Nimens\xc3\xa4 kiinnitys on saanut pistimen kiinnityksest\xc3\xa4 kiv\xc3\xa4\xc3\xa4rin piippuun; hylsypistimet kiinnitet\xc3\xa4\xc3\xa4n samankaltaisella liittimell\xc3\xa4. Aiemmin vaihto-objektiivit kiinnitettiin kameraan kierteen avulla. Bajonetteja on useita eri tyyppej\xc3\xa4, ja useimmilla kameramerkeill\xc3\xa4 on omat standardinsa. Tiett\xc3\xa4v\xc3\xa4sti ensimm\xc3\xa4isen bajonettikiinnitteisen objektiivin lanseerasi Leica vuonna 1954, kun se esitteli M-sarjansa. T\xc3\xa4m\xc3\xa4 bajonetti on s\xc3\xa4ilynyt muuttumattomana Leican viimeisimp\xc3\xa4\xc3\xa4n malliin, M 8:aan saakka.'